Verejným vypočutím Mariany Mošadovej ukončila súdna rada verejné vypočúvanie kandidátov na sudcov Najvyššieho správneho súdu. Počas šiestich dní si členovia postupne vypočuli 30 kandidátov.
Miest na novom súde je rovnaký počet.
Hlasovanie súdnej rady o tom, kto z kandidátov uspel, bude vo štvrtok o 15.00 h. Hlasovanie bude verejné.
Mošadová v minulosti pôsobila ako vyššia súdna úradníčka na Krajskom súde v Bratislave, a to v rokoch 2004 až 2019. Od roku 2019 je asistentkou sudkyne správneho kolégia Eriky Čanádyovej z Najvyššieho súdu.